ཉི་མ་ནུབ་སྐབས།གྲམ་ཆུ་ཁའི་ཆུ་སྟེགས་ཀྱི་འགྲམ་དུ་སླར་ཡང་ཆུ་ལེན་མ་སྐོར་ཞིག་འདུས།ཁོ་མོ་ཚོས་ཁ་བརྡ་སྣ་ཚོགས་ཤིག་བྱེད་པར་གདོན་མི་ཟ།ངོ་མ་བཤད་ན།ཁོ་མོ་ཚོ་ལ་ཡང་ཁག་མི་འདུགཁྱིམ་ན་ལས་ཀ་ཙག་ཙིག་ཚར་རྒྱུ་མེད་པས་ཁ་བརྡ་བྱེད་ཁོམ་ཞིག་གང་ན་ཡོད།ཉིན་གང་བོར་མཚོན་ན་ཁ་བརྡ་བྱེད་ཁོམ་ཅུང་ཙམ་ཡོད་པའི་དུས་ནི་ཆུ་ལེན་པའི་སྐབས་རེད།ཡིན་ན་ཡང་།ཆུ་ལེན་པའི་དུས་ཚོད་ཀྱང་ཐུང་བའི་དབང་གིས་རང་གི་མཐོང་ཐོས་མྱོང་གསུམ་བཤད་ཅི་ཐུབ་བྱེད་པ་ནི་ཕལ་ཆེར་མོ་གསར་རྣམས་ཀྱི་ཁྱད་ཆོས་རེད།